Suriyaning Xomsdagi bazasiga hujum yolg‘on trevoga bo‘lgan – OAV

Suriyaning Shayrot harbiy bazasiga raketa hujumi amalga oshirilmagan, Suriya armiyasining havo hujumidan mudofaa vositalari esa yolg‘on trevoga tufayli faollashgan. Bu haqda Haaretz suriyalik harbiylar orasidagi manbalarga asosan xabar bermoqda.
Ta'kidlanishicha, qo‘mondonlardan biri yolg‘on trevogani Isroil va AQSh tomonidan noto‘g‘ri sodir etilgan «elektron hujum» bilan tushuntirdi. Uning maqsadi Suriya radarlar tizimi bo‘lgani aytilmoqda.
Eslatib o‘tamiz, avvalroq «Al-Masdar» portali suriyalik harbiylarga asosan Suriyaning Xoms shahridagi Shayrot harbiy aerodromiga hujum yuz bergani, u Isroil harbiy-havo kuchlari tomonidan amalga oshirilgani haqida xabar qilgandi. Suriya rasmiy OAV xabariga ko‘ra, Suriya havo hujumidan mudofaa kuchlari Xoms shahri yaqinida raketalarni urib tushirgan.